VS001720
Datum: 1993-04-09T02:00:00.000+02:00
datum_sodbe_i_stopnje: 2003-09-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe sluha in njihove posledice - poškodbe zob in čeljusti in njihove posledice
fischer: hudi primeri
odskodnina: 15.500.000,00 SIT
opombe: II Ips 145/2006 Reviziji tožeče stranke je bilo delno ugodeno in sicer tako, da je sodišče že dosojeno odškodnino za nepremoženjsko škodo, povišalo za 2.000.000,00 SIT skupaj z zakonskimi zamudnimi obrestmi.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

## Škodni dogodek

Nanj se je v šoli prevrnil rokometni gol.

## Poškodba

Zlom čelnice, zlom etmuidalne kosti, zlom nadočesnega loka levo, zlom stene leve zgornje čeljustnične votline, zlom lobanjskega dna, krvavitev v čeljustno in etmuidalno obnosno votlino, zrak med možganskimi vijugami, podkožna krvavitev v levem čelnem predelu in v sfenoidni jami ter zlom leve očnice, pretres in obtolčenina možganov z motnjo zavesti, ohromitev mišic, ki jih oživčuje desni obrazni živec, ohromitev očesne mišice levo, izguba sluha desno in diabetes insipidus po poškodbi možganskega podveska.

## Telesne bolečine

6.500.000,00 SIT Tožnik je bil nekaj dni po poškodbi v komi, nato je 30 dni skupaj trpel hude telesne bolečine, nato 2 meseca stalne srednje hude bolečine, predvsem v obliki glavobolov, zatem 6 mesecev lažje bolečine, pretežno kot občasne glavobole. Tožnik bo imel vse življenje občasne glavobole, ki jih izzovejo predvsem vremenske spremembe, psihični napori, zadrževanje na soncu.

#### Hospitalizacija

6 tednov (od tega 10 dni na intenzivni negi).

#### Ambulantno zdravljenje

Številni specialistični pregledi.

#### Nevšečnosti med zdravljenjem

Številna RTG slikanja, številne preiskave, jemanje analgetikov. Posebno neugodnost med zdravljenjem je predstavljala izjemna žeja, ki je bila posledica prizadetosti centra za uravnavanje vodnega ravnovesja.

## Strah

1.000.000,00 SIT Tožnik je trpel intenzivni primarni strah nekaj dni, po tistem, ko se je povsem zavedel, srednje intenziven sekundarni strah je trajal 3 do 4 mesece. Manj intenziven strah glede možnih posledic in vpliva na življenje je bil trajno prisoten več let, še vedno pa je zaskrbljen glede možnosti zaposlitve.

## Zmanjšanje življenjske aktivnosti

8.000.000,00 SIT Tožnik bo moral celo življenje bo moral jemati antidiuretični hormon, saj ima kronično motnjo uravnavanja vodnega ravnovesja, kar ga ovira pri težkih fizičnih delih, bivanju v tropskih razmerah in podobno (njegov nevrohipofizni sistem se namreč ne prilagaja spremenjenim potrebam organizma), na desno uho je popolnoma gluh in zaradi tega je oviran v komunikaciji, druženju, orientaciji v prostoru in ne more voziti avta, zaradi posledic zlomkov kosti glave je spremenil običajne vzorce vedenja, izražanja, čustev, potreb in nagibov, trpi psihoorganske motnje, je razburljiv, impulziven, težje obvladuje čustva, se slabo prilagaja na strese in življenjske obremenitve, nima zaupanja vase. Vse opisano ima za posledico tudi tožnikovo težjo zaposljivost.

---

ZOR člen 200, 203